13/06/2018 | Administración LocalMunicipal
Fene
Secretaría
Bases de selección para a creación dunha lista para bombeiro/a forestal condutor/a motobomba

Por Resolución de alcaldía núm.670/2018 do 08.06.2018 apróbanse as bases de selección para a creación dunha lista de aspirantes a persoal laboral temporal como bombeiro/a forestal-conductor/a de vehículo motobomba (servizo de extinción de incendios) deste Concello que a continuación se detalla: O 23.06.2016 foi asinado o convenio de colaboración entre a Consellería do Medio Rural e o Concello de Fene para a participación na prevención e defensa contra incendios forestais durante os anos 2016, 2017 e 2018, cofinanciado parcialmente co Fondo Europeo Agrícola de Desenvolvemento Rural (FEADER) no marco do PDR de Galicia 2014-2020. O 04.08.2016, mediante resolución da alcaldía núm.845/2016, aprobouse a lista de aspirantes a persoal laboral temporal como condutor de vehículo motobomba con vixencia ata o 31.12.2018. O 01.06.2018 a axente de emprego e desenvolvemento local do Concello emite informe no que pon de manifesto que procedeu a contactar telefonicamente coas persoas contidas na lista para ser puntualmente nomeadas, sendo o resultado que solo dúas tiñan dispoñibilidade. Así mesmo informa, que para atender á operatividade do vehículo motobomba é necesaria a contratación de 3 persoas durante 3 meses. Ante esta situación, o Concello de Fene estima conveniente a formación dunha lista de aspirantes a persoal laboral temporal como bombeiro/a forestal condutor/a de vehículo motobomba cunha dobre finalidade, por unha banda, que se complemente a lista de aspirantes aprobada o 04.08.2016 mediante resolución de alcaldía núm.845/2016, de xeito que, ante a non dispoñibilidade das persoas contidas na lista aprobada o 04.08.2016 poida recorrerse ás persoas que resulten do presente proceso selectivo, e doutra banda, dispoñer dunha nova lista cun ámbito de vixencia ata o 31.12.2021. A lista poderá ser usada, de ser o caso, neste ano 2018 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio ou instrumento similar. En calquera caso, a contratación de persoal laboral temporal deberá ter a xustificación esixida pola normativa aplicable. Neste ano, o cumprimento dos requisitos esixidos polo artigo 19. DOUS da Lei 3/2017, de Orzamentos Xerais do Estado para 2017, prorrogados ao ano 2018, e a existencia de crédito adecuado e suficiente para a súa finalidade. Tendo en conta o anterior, e vistos os informes favorables da técnica de administración xeral e de fiscalización 181-2018 da intervención, do 05.06.2018, esta alcaldía, de conformidade co artigo 21.1. g) da Lei 7/1985, do 2 de abril, reguladora das bases do Réxime Local, RESOLVE: PRIMEIRO.- Aprobar as bases reguladoras da convocatoria de selección nos termos seguintes: 1. O obxecto desta convocatoria é a creación dunha lista de aspirantes a persoal laboral temporal como bombeiro/a forestal-condutor/a de vehículo motobomba (servizo de extinción de incendios) para a súa contratación, de ser o caso, neste ano 2018 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural, ou instrumento similar, e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 19. DOUS da Lei 3/2017, de Orzamentos Xerais do Estado para 2017, prorrogados ao ano 2018- e previa acreditación no expediente da existencia de crédito adecuado e suficiente para esta finalidade. A lista de aspirantes que se cree terá vixencia ata o 31 de decembro de 2021, e solo resultará de aplicación ante a non dispoñibilidade das persoas contidas na lista de aspirantes creada por resolución da alcaldía núm.845/2016, do 04.08.2016. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes. As retribucións mensuais dos postos de traballo a cubrir por persoal laboral temporal serán as que procedan conforme á subvención que as financie e, no seu caso, ao convenio de aplicación. Con carácter xeral, a modalidade contractual será de obra ou servizo determinado establecéndose un período de proba de 15 días. Ademais, deberán ter plena dispoñibilidade (incluíndo domingos, festivos, quendas de noite. segundo as necesidades do servizo). 2. As presentes bases se confeccionan tendo en conta que nos últimos anos se veñen formalizando convenios de colaboración, coa Consellería do Medio Rural para a prevención e defensa contra os incendios forestais, que esixen, para o seu cumprimento, da selección deste persoal laboral temporal. En calquera caso, as listas de aspirantes a persoal laboral temporal como bombeiro/a forestal-condutor/a de vehículo motobomba (servizo de extinción de incendios) poderían ser utilizadas, sen a existencia do citado convenio de colaboración, ante a existencia doutros instrumentos de colaboración ou para o desempeño de competencias propias municipais.3. De conformidade co artigo 33 da Lei 39/2015, do 1 de outubro, do procedemento administrativo común das administracións públicas, e en coherencia coa necesidade urxente que pretende cubrirse, o procedemento tramítase de urxencia. Ao remate do proceso selectivo aprobarase a lista de aspirantes a persoal laboral temporal como bombeiro/a forestal-condutor de vehículo motobomba (servizo de extinción de incendios), para a súa contratación, de ser o caso, neste ano 2018, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural, ou instrumento similar, e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 19. DOUS da Lei 3/2017, de Orzamentos Xerais do Estado para 2017, prorrogados ao ano 2018- e previa acreditación no expediente da existencia de crédito adecuado e suficiente para esta finalidade. A selección do persoal laboral temporal realizarase mediante un procedemento áxil que respectará en todo caso os principios de igualdade, mérito, capacidade, publicidade, transparencia, obxectividade, eficacia, eficiencia e axilidade. As probas selectivas realizaranse polo sistema de concurso-oposición libre.1. Serán requisitos mínimos dos aspirantes a esta selección de persoal: - Ter a nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 Lei 2/2015 do emprego público de Galicia. - Estar en posesión do título de Graduado/a en ESO ou equivalente. - Posuír a capacidade funcional e aptitudes físicas e psíquicas para o desempeño das tarefas. - Ter cumpridos dezaseis anos e non exceder, se é o caso, da idade máxima de xubilación forzosa. - Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. - Posuír o carné C de conducir.2. Os anteriores requisitos deberanse reunir con referencia ao último día de prazo de presentación das solicitudes. As solicitudes para tomar parte nas probas selectivas presentarse conforme ao modelo que figura no anexo I e dirixiranse ao alcalde da Corporación expresando que reúnen tódolos requisitos esixidos na base anterior. Presentaranse no Rexistro Xeral do concello, podendo presentarse tamén na forma que determina o artigo 16.4 da Lei 39/2015, do 1 de outubro, do procedemento administrativo común das administracións públicas. Se conforme a este precepto, se presentan a través das oficinas de correos, deberá aparecer o selo na propia solicitude. Doutro modo, a data de anotación no Rexistro Xeral será a que se teña en conta a todos os efectos. O prazo de presentación de solicitudes de participación será de 5 días hábiles, contados a partir do seguinte ao da publicación das presentes bases no Boletín Oficial da Provincia da Coruña. Á instancia, conforme ao modelo que figura no Anexo I, acompañarase inescusablemente da seguinte documentación: - Copia do documento nacional de identidade, ou pasaporte. - Copia do título de Graduado/a en ESO ou equivalente. - Copia do carné C de conducir. - Copia dos documentos que acrediten os méritos alegados para a fase de concurso conforme á base sétima. Os méritos profesionais deberán acreditarse con copia dos contratos de traballo e co informe da vida laboral ou, no caso de Administracións Públicas, co certificado expedido polo fedatario público da correspondente Administración ou coa copia do nomeamento e o informe de vida laboral. Ademais, poderán achegarse certificados de empresa ou da Administración Pública para acreditar as concretas funcións dos traballos desenvoltos. Os méritos acreditaranse mediante documentos orixinais ou copias. Non obstante, conforme establece o artigo 28 da Lei 39/2015, do 1 e outubro, do procedemento administrativo común das administracións públicas, cando o Concello de Fene considere que existen dúbidas derivadas da calidade da copia, poderá solicitar o cotexo das copias aportadas polo interesado, para o que poderá requirir a exhibición do documento ou da información orixinal. - De ser o caso, copia do CELGA 1 ou equivalente, co que quedarán exentos do exame de galego. Finalizado o prazo de presentación de instancias, o alcalde, mediante resolución, aprobará a lista provisional de admitidos e excluídos que se publicará na páxina web do concello, relacionándose os aspirantes excluídos con indicación da causa da súa exclusión. Os aspirantes disporán dun prazo de 2 días hábiles para a subsanación, no seu caso, das deficiencias que se sinalen. Estas subsanacións serán aceptadas ou rexeitadas na resolución que aprobe a lista definitiva, que se publicará na páxina web do concello e na que se incluirá a composición do tribunal -de non terse designado nun momento anterior- e o lugar, a data e a hora de realización do primeiro exercicio. Contra a resolución na que se declare a lista definitiva de admitidos e excluídos, poderase interpoñer potestativamente recurso de reposición ante o órgano que ditou o acto, no prazo dun mes, ou directamente recurso de contencioso-administrativo ante a xurisdición contenciosa-administrativa, no prazo de dous meses. Os prazos cóntanse a partir do día seguinte ao da publicación na páxina web do concello. O resto das resolucións serán publicadas na páxina web do Concello.1. O tribunal cualificador designado pola alcaldía (en virtude do artigo 21.1. g) da Lei 7/1985 reguladora das bases do réxime local), en base ó establecido pola Lei 2/2015 do emprego público de Galicia, estará integrado polos seguintes membros: - Presidenta/e (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida. - Vogais (titulares e suplentes): Tres funcionarias/os de carreira pertencentes a un corpo ou escala para ingreso no cal se requira titulación igual ou superior á de agora esixida. - Secretaria/o (titular e suplente): Unha/un funcionaria/o de carreira pertencente a un corpo ou escala para ingreso no cal se requira titulación igual ou superior á de agora esixida.2. O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal, o/a secretario/a redactará a correspondente acta.3. Os membros do tribunal absteranse de intervir e o comunicarán á autoridade convocante cando concorra algunha das circunstancias previstas no artigo 28.2 de Lei 30/1992 de réxime xurídico das Administracións Públicas. Os aspirantes poderán recusar ós membros do tribunal cando concorran aquelas circunstancias.4. O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.6. Os membros concorrentes ás sesións do Tribunal e para os efectos de percepcións de asistencias se clasificarán consonte o disposto no artigo 33 do Real Decreto 462/2002 sobre indemnizacións por razóns de servizo. A selección realizarase de conformidade co previsto nas presentes bases, polo sistema de concurso-oposición libre, cos candidatos que no prazo establecido presentaran a súa documentación. Os aspirantes convocaranse para cada exercicio en chamamento único, sendo excluídos da oposición os que non comparezan, agás nos casos debidamente xustificados e apreciados discrecionalmente polo tribunal. A orde de actuación dos/das aspirantes será alfabético, comezando pola letra A no primeiro apelido. Os aspirantes deberán acreditar a súa personalidade coa exhibición do documento nacional de identidade ou pasaporte. O tribunal publicará os anuncios de celebración do segundo exercicio na páxina web do concello. A cualificación dos exercicios e o resultado do proceso selectivo farase pública mediante a publicación da correspondente acta/anuncio do tribunal na páxina web do concello. A puntuación definitiva, para aqueles que superen a fase de oposición, estará determinada pola suma das puntuacións obtidas na fase de concurso e na fase de oposición. En caso de empate, terá preferencia aquel aspirante que obteña mellor capacidade aeróbica na proba de aptitude física. De persistir o empate, o tribunal realizará un sorteo para decidir a orde dos aspirantes. Para a puntuación da fase de concurso terase en conta o estipulado na cláusula quinta destas bases. Fase de concurso (puntuación máxima 3,5 puntos) -Por acreditar experiencia laboral na Administración Pública ou empresa privada como condutor de motobomba ou como persoal integrado no servizo de extinción de incendios: 0,004 puntos/día traballado ata un máximo de 3 puntos. En caso de acreditación de períodos de traballo por meses, estes computaranse como de 30 días cada mes. - Por acreditar ter realizado un curso de prevención de riscos laborais nivel básico ou superior: 0,5 puntos. Fase de oposición (puntuación máxima 7 puntos) A oposición constará de dous exercicios, de carácter obrigatorio e eliminatorio. PRIMEIRO EXERCICIO.- Exercicio práctico consistente na realización dunha proba de aptitude física. Realizarase a proba do banco. Consiste en empregar un banco de aproximadamente 40 cm para os homes e 33 cm para as mulleres, no que se subirá e baixará a razón de 90 movementos por minuto (22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso. Cos datos da idade, peso e pulsacións obterase a capacidade aeróbica do aspirante. Antes da súa realización, darase información detallada aos aspirantes do desenvolvemento e forma de valoración da proba a realizar. A tal efecto, os aspirantes deberán asinar unha declaración conforme ao seguinte modelo: “- Que coñece e foi informado do desenvolvemento e forma de valoración da proba de aptitude física a realizar -a proba do banco-. - Que, en consonancia e reiterando a instancia de participación xa presentada, declara baixo a súa responsabilidade que reúne as condicións físicas e de saúde necesarias para a realización da proba de aptitude física -a proba do banco-”. Os aspirantes que non obteñan una capacidade aeróbica igual ou superior a 40 quedarán eliminados do proceso selectivo. Para o seu cálculo usaranse as táboas proporcionadas pola Xunta de Galicia e que están a disposición dos aspirantes para a súa consulta na secretaría do concello. O exercicio puntuarase do seguinte xeito: - Capacidade aeróbica entre 40 e 43: 5 puntos. - Capacidade aeróbica entre 44 e 46: 6 puntos. - Capacidade aeróbica de 47 ou mais: 7 puntos. SEGUNDO EXERCICIO.- En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba oral de galego, que será cualificada como apto ou non apto. Aqueles aspirantes que se encontren imposibilitados para realizar a proba oral, a realizarán por escrito. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. Na acta da última sesión do tribunal de selección incluiranse a lista dos/as aspirantes que superaron os dous exercicios da oposición, ordenados por puntuación. A acta do tribunal de selección elevarase á alcaldía para que dite a resolución de aprobación da lista de aspirantes. Os aspirantes contidos na dita lista poderán ser contratados durante a súa vixencia sempre e cando, antes da súa contratación, superen e acrediten os extremos requiridos no correspondente convenio de colaboración coa Consellería do Medio Rural, ou instrumento similar, e sempre que sexa posible a súa cobertura de conformidade cos requisitos esixidos pola normativa aplicable -neste ano, o artigo 19. DOUS da Lei 3/2017, de Orzamentos Xerais do Estado para 2017, prorrogados ao ano 2018- e previa acreditación no expediente da existencia de crédito adecuado e suficiente para esta finalidade. Ademais, con carácter previo a súa contratación, deberán presentar certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para traballar como condutor de vehículo motobomba (servizo de extinción de incendios) e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. No caso de que os aspirantes teñan que superar algunha proba esixida no correspondente convenio ou instrumento similar, a proba realizarase ante o tribunal de selección que con ocasión deste proceso se nomee, sen prexuízo de nomear un novo tribunal ao efecto. A lista de aspirantes que se cree terá vixencia ata o 31 de decembro de 2021. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproba unha nova lista de aspirantes. O funcionamento das bolsas rexerase polas seguintes normas: - Os chamamentos realizaranse por vía telefónica. En aras de garantir este procedemento o/a interesado/a deberá comunicar ao concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado, e sen prexuízo de que o aspirante o comunique tamén de xeito formal. De non atender ao chamamento, unha vez realizadas como mínimo dúas chamadas, entenderase que o aspirante non ten disposición de ser contratado. • De manifestar a súa disposición, a alcaldía ditará resolución de requirimento -a resolución será publicada na páxina web do concello e desde ese momento empezarán a contar os correspondentes prazos (sen prexuízo da posibilidade de comunicar tamén dita circunstancia por vía telefónica ou por correo electrónico)- para que acrediten e, no seu caso, superen os extremos requiridos no correspondente convenio ou instrumento similar, presenten certificado médico en impreso oficial do Colexio de Médicos e asinado por un colexiado en exercicio no que conste expresamente que teñen a capacidade funcional necesaria para traballar condutor de vehículo motobomba (servizo de extinción de incendios) e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o/a aspirante non presenta a documentación requirida, non acredita ou, no seu caso, non supera os extremos requiridos, pasará a ocupar o último lugar da lista de aspirantes, salvo que poida acreditar un suposto de forza maior (entenderase por forza maior, entre outros, estar desempeñando actividade laboral no sector público ou privado debidamente acreditado). • De non manifestar a súa disposición, pasarase a chamar ó seguinte aspirante da lista. - Ao rematar o contrato, o/a aspirante retornará ao posto que lle corresponda na lista aprobada. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo ó non previsto nestas bases. A resolución de alcaldía que aproba as presentes bases pon fin á vía administrativa e contra a mesma poderase interpoñer recurso contencioso-administrativo ante os xulgados do contencioso administrativo, no prazo de dous meses contados dende o día seguinte ao da publicación do anuncio do proceso selectivo no boletín oficial da provincia da Coruña, segundo o art.46.1 da Lei 29/1998 de 13 de xullo da xurisdición contencioso-administrativa. Así mesmo, poderase interpoñer recurso potestativo de reposición ante o alcalde-presidente, no prazo dun mes contado a partir do día seguinte ao da publicación do anuncio do proceso selectivo no boletín oficial da provincia da Coruña (artigos 123 e 124 da Lei 39/2015, do 1 de outubro, do procedemento administrativo común das administracións públicas). No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo (artigo 123 da Lei 39/2015, do 1 de outubro, do procedemento administrativo común das administracións públicas). D/Dona______________________________________________________________________________ con data de nacemento _______________________ con DNI núm._______________ e con domicilio en __________________________________________________________________________________ C. P. _______________ (teléfono ___________________; correo electrónico ___________________________) ante o sr. alcalde-presidente do Concello de Fene, COMPARECE e DI: a) Que coñece e acepta as bases que van a rexer para o proceso selectivo a creación dunha lista de aspirantes a persoal laboral temporal como bombeiro/a forestal condutor/a de vehículo motobomba (servizo de extinción de incendios), mediante o sistema de concurso-oposición libre. b) Que desexa ser admitido/a ás probas selectivas convocadas. c) Que reúne todos e cada un dos requisitos establecidos nas bases da convocatoria, e que aporta a documentación esixida para ó efecto. d) Que adxunta á presente: - Copia do documento nacional de identidade, ou pasaporte. - Copia do título de Graduado/a en ESO ou equivalente. - Copia do carné C de conducir. - Copia acreditativa de posuír o CELGA 1 ou título equivalente (só para aqueles aspirantes que desexen acreditar estar exentos da proba de lingua galega) - Relación dos seguintes documentos aos efectos da súa valoración na fase de concurso, 1.2. Por todo o exposto, SOLICITA que se teña por presentada esta solicitude e sexa admitido/a ás probas de selección para a creación dunha lista de aspirantes a persoal laboral temporal como bombeiro/a forestal condutor/a de vehículo motobomba (servizo de extinción de incendios), mediante o sistema de concurso-oposición libre. En__________, __ de ________________ de 20__ Asdo.: ________________________ ALCALDE-PRESIDENTE DO CONCELLO DE FENE” SEGUNDO.- Convocar o proceso selectivo para a creación dunha lista de aspirantes a persoal laboral temporal como bombeiro/a forestal-condutor/a de vehículo motobomba (servizo de extinción de incendios), mediante o sistema de concurso-oposición libre. O prazo de presentación de solicitudes de participación será de 5 días hábiles contados a partir do día seguinte ó da publicación das presentes bases no Boletín Oficial da Provincia da Coruña. En Fene, 08 de xuño de 2018 O ALCALDE-PRESIDENTE Asdo.: Gumersindo P. Galego Feal.